IZVEDBENA UREDBA KOMISIJE (EU) 2019/936

z dne 6. junija 2019

o spremembi izvedbenih uredb (EU) št. 808/2014, (EU) št. 809/2014 in (EU) št. 908/2014 glede finančnih instrumentov, vzpostavljenih na podlagi programov za razvoj podeželja

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1305/2013 Evropskega parlamenta in Sveta z dne 17. decembra 2013 o podpori za razvoj podeželja iz Evropskega kmetijskega sklada za razvoj podeželja (EKSRP) in razveljavitvi Uredbe Sveta (ES) št. 1698/2005 (1) ter zlasti člena 8(3) Uredbe,

ob upoštevanju Uredbe (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (ES) št. 814/2000, (ES) št. 1290/2005 in (ES) št. 485/2008 (2) ter zlasti člena 36(6) in člena 62(2)(a) Uredbe,

ob upoštevanju naslednjega:

(1) Možnost vzpostavitve finančnih instrumentov, ki bi združevali prispevke iz evropskih strukturnih in investicijskih skladov s finančnimi produkti Evropske investicijske banke v okviru Evropskega sklada za strateške naložbe, je bila uvedena s členom 38(1)(c) Uredbe (EU) št. 1303/2013 Evropskega parlamenta in Sveta (3), spremenjene z Uredbo (EU, Euratom) 2018/1046 Evropskega parlamenta in Sveta (4).

(2) Ta nova določba se uporablja tudi za finančne instrumente, vzpostavljene na podlagi programov Evropskega kmetijskega sklada za razvoj podeželja (EKSRP). Nekatera izvedbena pravila iz izvedbenih uredb Komisije (EU) št. 808/2014 (5), (EU) št. 809/2014 (6) in (EU) št. 908/2014 (7) vsebujejo sklicevanja na finančne instrumente iz člena 38(1) Uredbe (EU) št. 1303/2013, preden je bila spremenjena z Uredbo (EU, Euratom) 2018/1046. Zato bi bilo treba v ustrezne določbe navedenih aktov vključiti sklicevanje na novo točko (c) člena 38(1).

(3) Izvedbene uredbe (EU) št. 808/2014, (EU) št. 809/2014 in (EU) št. 908/2014 bi bilo zato treba ustrezno spremeniti.

(4) Ukrepi iz te uredbe so v skladu z mnenjem Odbora za razvoj podeželja in Odbora za kmetijska sklada –

SPREJELA NASLEDNJO UREDBO:

Člen 1 V točki 10(c) dela 1 Priloge I k Izvedbeni uredbi (EU) št. 808/2014 se drugi pododstavek nadomesti z naslednjim: „Če ukrep ali vrsta operacije, za katero velja posebna stopnja prispevka EKSRP, prispeva k finančnim instrumentom iz člena 38(1)(b) in (c) Uredbe (EU) št. 1303/2013, so v preglednici ločeno navedene stopnje prispevka za finančne instrumente in druge operacije ter okvirni znesek EKSRP, ki ustreza načrtovanemu prispevku k finančnemu instrumentu.“.

Člen 2 Izvedbena uredba (EU) št. 809/2014 se spremeni: (a) v členu 48 se odstavek 6 nadomesti z naslednjim: „6. Kar zadeva finančne instrumente iz člena 38(1)(b) in (c) Uredbe (EU) št. 1303/2013, se odstavki 1 do 5 tega člena ne uporabljajo za prispevek k finančnemu instrumentu niti za podporo končnemu prejemniku. Vendar se člena 58 in 59 Uredbe (EU) št. 1306/2013 in člen 9 Delegirane uredbe Komisije (EU) št. 480/2014 (*1) uporabljajo. (*1) Delegirana uredba Komisije (EU) št. 480/2014 z dne 3. marca 2014 o dopolnitvi Uredbe (EU) št. 1303/2013 Evropskega parlamenta in Sveta o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo ter o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo (UL L 138, 13.5.2014, str. 5).“;" (b) v členu 51 se odstavek 5 nadomesti z naslednjim: „5. Kar zadeva finančne instrumente iz člena 38(1)(b) in (c) Uredbe (EU) št. 1303/2013, se odstavki 1 do 4 tega člena ne uporabljajo za prispevek k finančnemu instrumentu niti za podporo končnemu prejemniku. Vendar se člena 58 in 59 Uredbe (EU) št. 1306/2013 in člen 9 Delegirane uredbe (EU) št. 480/2014 uporabljajo.“.

Člen 3 V členu 22(2) Delegirane uredbe (EU) št. 908/2014 se tretji pododstavek nadomesti z naslednjim: „Kar zadeva finančne instrumente, vzpostavljene v skladu s členom 38(1)(b) in (c) Uredbe (EU) št. 1303/2013, se odhodki prijavijo za referenčna obdobja iz prvega pododstavka, ko so izpolnjeni pogoji za vsak naslednji zahtevek za vmesno plačilo, kot je določeno v členu 41(1) navedene uredbe.“.

Člen 4 Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 6. junija 2019 Za Komisijo Predsednik Jean-Claude JUNCKER

(1) UL L 347, 20.12.2013, str. 487.

(2) UL L 347, 20.12.2013, str. 549.

(3) Uredba (EU) št. 1303/2013 Evropskega parlamenta in Sveta z dne 17. decembra 2013 o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o razveljavitvi Uredbe Sveta (ES) št. 1083/2006 (UL L 347, 20.12.2013, str. 320).

(4) Uredba (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (UL L 193, 30.7.2018, str. 1).

(5) Izvedbena uredba Komisije (EU) št. 808/2014 z dne 17. julija 2014 o določitvi pravil za uporabo Uredbe (EU) št. 1305/2013 Evropskega parlamenta in Sveta o podpori za razvoj podeželja iz Evropskega kmetijskega sklada za razvoj podeželja (EKSRP) (UL L 227, 31.7.2014, str. 18).

(6) Izvedbena uredba Komisije (EU) št. 809/2014 z dne 17. julija 2014 o pravilih za uporabo Uredbe (EU) št. 1306/2013 Evropskega parlamenta in Sveta v zvezi z integriranim administrativnim in kontrolnim sistemom, ukrepi za razvoj podeželja in navzkrižno skladnostjo (UL L 227, 31.7.2014, str. 69).

(7) Izvedbena uredba Komisije (EU) št. 908/2014 z dne 6. avgusta 2014 o pravilih za uporabo Uredbe (EU) št. 1306/2013 Evropskega parlamenta in Sveta v zvezi s plačilnimi agencijami in drugimi organi, finančnim upravljanjem, potrjevanjem obračunov, pravili o kontrolah, varščinami in preglednostjo (UL L 255, 28.8.2014, str. 59).